Lokatiw

Lokatiw (prjedy tež měsćak) je gramatiski pad substantiwow a adjektiwow, kotryž zmóžnja wosebje lokalne wuprajenja. Wón so na přikład w słowjanskich rěčach wužiwa, nic pak w germanskich. W hornjoserbšćinje je lokatiw šesty wot sydom padow.

 Lokatiw w serbšćinje 
W hornjoserbšćinje wužiwa so lokatiw jeničce po prepozicijach kaž w(e), wo, po abo na.

 maskulinum: stary dom, stare domy → na starym domje, na starych domach
 femininum: młoda žona, młode žony → wo młodej žonje, wo młodych žonach
 neutrum: wulke město, wulke města → we wulkim měsće, we wulkich městach

Kategorija:Gramatiski kazus